ועדת העבודה, הרווחה והבריאות, כנסת 18, פרוטוקול מספר 707, 2012-05-29 12:30

אילן גילאון: שלום לכולם, אני פותח את ישיבת הוועדה.

אילן גילאון: אנחנו סוגרים כמה ניסוחים קטנים של הדיון הקודם – הקראה של העקרונות, ובסביבות שעה 13:00 נתחיל לדון בתקנות שירות.

אילן גילאון: עכשיו אנחנו מסיימים את הפרק הקודם של השכרת רכב.

איל לב ארי: אנחנו מביאים לאישור הוועדה את תקנות שוויון זכויות לאנשים עם מוגבלות – נגישות רכב השכרה ואוטובוסים, התשע"א-2012 שהוגשו לוועדה על ידי שר התחבורה.

איל לב ארי: התקנות באופן כללי מסדירות את נושא השכרת רכבים, רכבי נסיעה בחברות ההשכרה, שיהיו מותאמים לאנשים עם מוגבלות בניידות, ואת נושא האוטובוסים של חברות השכרת אוטובוסים לקבוצות טיולים וסיורים.

איל לב ארי: תקנה 1 היא תקנת ההגדרות.

איל לב ארי: תקנה 2 קובעת את החובה של מי שעוסק בהשכרת רכב להחזיק רכבי השכרה ובלבד שהוא מחזיק לפחות 100 כלי רכב.

איל לב ארי: התקנה גם קובעת את המנגנונים השונים שיותקנו ברכבי השכרה, כפי שמפורט בתוספת הראשונה.

איל לב ארי: תקנה 3 מגדירה מה יהיה ברכב השכרה שמיועד לנהיגה עצמית של אדם עם מוגבלות, כמו מנגנוני יד, גלגל הגא שמותקן בו תפוח הגא, וכדומה.

איל לב ארי: נושא רכב גבוה, תקנת משנה (ב) נקבעו המידות למיקום חופשי בכיסא גלגלים וגם למעבר ממקום שבו נקשר כיסא הגלגלים לכיסא שישה מצבים, נושא מתקן הרמה שיהיה ברכב הזה, כמו כן התקנת המנגנון יד תיעשה לבקשת אדם עם מוגבלות.

איל לב ארי: כיסא שישה מצבים כפי שנקבע בדיון בוועדת המשנה יהיה קבוע.

איל לב ארי: חודד נושא איסור דרישת תשלום למי ששוכר רכב שמותאם לאדם עם מוגבלות בניידות.

איל לב ארי: כן נקבע שחברת השכרת הרכב תעמיד - -

אילן גילאון: דרישת תשלום מיוחדת, כמובן.

אילן גילאון: לא מדובר על חינם.

איל לב ארי: המחיר שיוצע יהיה מחיר זהה לכלל הציבור.

אילן גילאון: אין תוספת.

איל לב ארי: בדיוק.

איל לב ארי: העמדת רכב השכרה נגיש תוך 24 שעות לפחות – זה הכלל.

איל לב ארי: בהמשך נקבע שעד יולי 2014 ההעמדה תהיה תוך 48 שעות לכל היותר.

איל לב ארי: בנושא הסעה מיוחדת באוטובוס, פרק שלישי, תקנה 5- נקבע שמשרד ההסעות יעמיד להשכרה אוטובוס לקבוצות שיהיה אוטובוס מיוחד, נגיש.

איל לב ארי: תקנה 6 קובעת את התנאים שבהם אוטובוס מיוחד יהיה אוטובוס מיוחד נגיש, גם שטח מקום שמיועד לכיסא גלגלים, רוחב למקומות שממוקמים בהם כיסאות גלגלים, רוחב דלת, מתקן הרמה.

איל לב ארי: עוד – נושא שאנחנו מחדדים אותו כאן – נושא הריתום של כסא הגלגלים, פסקה (6).

איל לב ארי: תקנה 6(6) – נושא ריתום והריסון של היושב בכיסא גלגלים.

איל לב ארי: קבענו שכל עוד לא נקבע תקן ישראלי ייקבעו הוראות טכניות לעניין ריתום כיסא גלגלים וריסון היושב בו.

איל לב ארי: כאן אנחנו מוסיפים: אם נקבע תקן באיזשהו שלב – בין אם לפני שנקבעו הוראות טכניות ובין אם אחרי, ייקבעו הוראות התקן בלבד, ולא ההוראות הטכניות ככל שיהיו.

איל לב ארי: נושא הריתום וההתרה של אדם שיושב בכיסא גלגלים ייעשה רק על ידי נהג האוטובוס או עובד משרד ההסעות.

איל לב ארי: אמצעי ההפעלה – מאחזי יד, מסעדי יד יסומנו גם בנראות חזותית, נראות מישושית אם צריך.

איל לב ארי: נושא מערכת הגברת שמע סביבתית שתהיה באוטובוסים מהסוג הזה – תקנה 6(א) קובעת שגם באוטובוסים מיוחדים שאינם אוטובוסים מיוחדים נגישים, ייעשו בהם התאמות נגישות חושיות לצורך העניין.

איל לב ארי: כמו כן, אוטובוס שמוזמן יועמד לרשות המזמינים חמישה ימי עבודה לפני המועד המבוקש.

איל לב ארי: כאן אני רוצה להעיר – למה יש לנו חמישה ימי עבודה לפחות.

איל לב ארי: אם זה לא אמור להיות חמישה ימי עבודה מקסימום.

קריאה: עד חמישה ימי עבודה.

איל לב ארי: ההזמנה היא עד חמישה ימים לפחות.

איל לב ארי: ימי עבודה.

הרצל רבינאין: המילה "לפחות" נשארת?

איל לב ארי: כן.

איל לב ארי: אז לא צריך את המילה "עד".

איל לב ארי: זה יישאר ככה.

אילן גילאון: המילה "לפחות" זה אומר שהוא לא ייתן לך את זה בפחות מחמישה ימי עבודה.

איל לב ארי: אם הוזמן חמישה ימים, לפחות.

איל לב ארי: נושא התחילה – נקבע שהתחילה של תקנה 2 – רכב השכרה לנהיגה עצמית, תקנות 3(א) ו –4, - שישה חודשים.

אבנר עורקבי: שישה חודשים – ממתי?

איל לב ארי: מיום התחילה.

איל לב ארי: יום התחילה זה 30 יום מיום הפרסום.

איל לב ארי: תקנה 2 לעניין נגישות רכב השכרה לאדם עם מוגבלות, תקנות 3(ב) ו-5 לאוטובוס מיוחד.

איל לב ארי: - - רישיון לאחר יום התחילה, תשעה חודשים.

איל לב ארי: תקנה 5 – עניין אוטובוס מיוחד שניתן לו רישיון לפני יום התחילה.

איל לב ארי: תקנה 7 – 15 חודשים מיום התחילה, ותקנה 3 (ג)- שנה מיום התחילה, אבל החובה על יותר מרכב אחד שיעמוד בדרישות תקנה 3(ג) בהתאם למה שנקבע בתוספת הראשונה, שנתיים מיום התחילה.

ערן טמיר: שכחנו את 6(א)– הנגשה חושית של אוטובוסים.

ערן טמיר: לא נתנו להם זמן – אבל למה מתחילים חודש מיום הפרסום, למה לא מיום הפרסום?

ערן טמיר: ממילא אין כאן – שום חובה לא קורית יחד, זה רק מתחיל - -

איל לב ארי: אבל נהוג לתת 30 יום.

איל לב ארי: השאלה באמת – תוך כמה זמן התאמות נגישות, רק החושיות, ייעשו.

אילן גילאון: כמה צריך?

קריאות: שישה חודשים.

ערן טמיר: אני אסביר – אנחנו באנו לקראתכם, עשינו בשבילכם את העבודה, אתם לא שמתם לב.

ערן טמיר: יש כאן חובה חדשה עליכם שעוד לא היתה בנוסחים הקודמים.

ערן טמיר: זו חובה שנכנסה בדיון הקודם.

ערן טמיר: אבל לא התייחסנו לשאלה כמה זמן אתם צריכים כדי לעמוד בדרישה הזו.

ערן טמיר: אם לא היינו מעירים עכשיו את ההערה אתם הייתם צריכים לעשות את זה תוך 30 יום ואנחנו באנו עכשיו לקראתכם ואמרנו – תוך חצי שנה.

שוקי שדה: אני ממש מודה לך.

שוקי שדה: הכל ברור.

ערן טמיר: זה בתנאי שהם יעמדו עם כל הרכבים בזמן, כמו שהם צריכים לעמוד.

שוקי שדה: הכל ברור.

שוקי שדה: רק לא יעמדו כמו שאתה רוצה.

אילן גילאון: לא יעמדו – תשלמו.

איל לב ארי: הוראת השעה – כמו שציינו, עד יולי 2014 לגבי מתן הודעה מוקדמת למי שעיסוקו בהשכרת רכב השכרה – יעמיד לרשות אדם עם מוגבלות רכב השכרה נגיש במקום 24 שעות שהוזמן רכב, 48 שעות, לאור הנקודות שהועלו בדיון בוועדת המשנה.

איל לב ארי: בתוספת הראשונה חילקנו את המפתח של 12 אלף רכבי השכרה ואילך – החל מ- 12,001 רכבי השכרה יתווספו רכבים בהתאם למפתח שבטבלה.

איל לב ארי: על כל אלף ראשון – המפתח היה בעצם על כל שישה אלפים, לפי מנות של אלף.

איל לב ארי: מנגנון יד שמאל, מנגנון יד ימין, דוושה, הסעת אדם מוגבלות, הסעת אדם ברכב העומד בתנאי תקנה 3(ג): על כל אלף ראשון – אחד, אפס, אפס, אפס.

איל לב ארי: על כל אלף שני – אחד, אפס, אפס, אפס.

איל לב ארי: מ-12,001 ואילך, לפי המפתח הזה – אלף שלישי – אפס, אפס, אחד, אחד, אפס.

איל לב ארי: אלף רביעי – אחד, אפס, אפס, אפס, אפס.

איל לב ארי: אלף חמישי - אחד, אפס, אפס, אפס, אפס.

איל לב ארי: אלף שישי – אפס, אחד, אפס, אפס, אחד.

איל לב ארי: התוספת השניה דנה במספר האוטובוסים המיוחדים הנגישים ומספר האוטובוסים המותאמים לקבוצת נוסעים, החל ממי שיש לו 21 אוטובוסים ומעלה.

אילן גילאון: הצבעה

אילן גילאון: נגד – אין

אילן גילאון: התקנות אושרו.

אילן גילאון: תודה, התקבל פה אחד.

אבנר עורקבי: אני רוצה להודות לך ולכל הוועדה על הבאת הנושא הזה, במיוחד של השכרת הרכב, היות וזה נושא שהתעורר אצלנו, בארגון אצלי, שיש הרבה אנשים שפונים, גם מחו"ל.

אבנר עורקבי: עשינו פה שירות ממש טוב לכלל הנכים, לכלל הנכים בכל העולם, גם אלה שיבואו לפה בתור תיירים.

אבנר עורקבי: זה אחד הדברים שיכולים לציין את כנסת ישראל שעשתה את הנושא הזה יחד אתכם, כולכם.

אבנר עורקבי: תודה רבה לכם.

אילן גילאון: בהחלט, אבנר פנה תקופה מאד ממושכת ונעשתה עבודה נהדרת.

אילן גילאון: וזה תפקידנו – אנחנו משייפים.

קריאה: עד כמה שאני יודע, אנחנו הראשונים בעולם שמוציאים כאלה תקנות בתחום השכרת הרכב.

אילן גילאון: אני מודה לכם, הישיבה נעולה.